​​​​​​​एब्स फ्लॉन्ट करते नजर आए रणवीर, आलिया का दिखा देसी लुक
Ranveer Singh and Alia Bhatt's Upcoming Film "Rocky Aur Rani Ki Prem Kahani" First Look Released: 28 जुलाई को रिलीज होने जा रही इस फिल्म का निर्देशन करण जौहर ने किया है।
रणवीर सिंह और आलिया भट्‌ट की अपकमिंग फिल्म ‘रॉकी और रानी की प्रेम कहानी’ है। गुरुवार को फिल्म के मेकर्स ने इसके फर्स्ट लुक पोस्टर्स रिलीज कर दिए। 28 जुलाई को रिलीज होने जा रही इस फिल्म का निर्देशन करण जौहर ने किया है। करण इसके जरिए 7 साल बाद डायरेक्शन फील्ड में कमबैक कर रहे हैं। फिल्म में रणवीर और आलिया के अलावा धर्मेंद्र, जया बच्चन और शबाना आजमी जैसे दिग्गज कलाकार भी नजर आएंगे।
रिलीज होते ही वायरल हुए पोस्टर्स
गुरुवार को मेकर्स और फिल्म की टीम ने सोशल मीडिया पर इसके फर्स्ट लुक पोस्टर्स रिलीज किए। ये पोस्टर्स रिलीज होते ही वायरल हो गए। रणवीर सिंह ने फिल्म से अपना लुक शेयर करते हुए लिखा, ‘यारों का यार और दिलों का दिलदार, रॉकी..’। वहीं आलिया के फर्स्ट लुक पोस्टर शेयर करते हुए रणवीर ने लिखा, ‘रॉकी के दिल की रानी..’ इन पोस्टर्स में जहां रणवीर ओपन शर्ट में अपने एब्स फ्लॉन्ट करते नजर आ रहे हैं। वहीं आलिया देसी लुक में नजर आ रही हैं।
फैंस ने माधुरी से की आलिया की तुलना
फिल्म के फर्स्ट लुक पोस्टर्स फैंस को बेहद पसंद आ रहे हैं। रणवीर और आलिया के फैंस कमेंट सेक्शन में उनके लुक की तारीफ कर रहे हैं। एक यूजर ने लिखा, ‘क्वीन और किंग धमाके के साथ वापस आए हैं।’ वहीं एक अन्य यूजर ने कमेंट किया, ‘आलिया से नजर नहीं हटा पा रहा हूं। टीजर का इंतजार कर रहा हूं।’ वहीं फैंस ने आलिया के लुक की तुलना एक्ट्रेस माधुरी दीक्षित और रानी मुखर्जी से की।
डायरेक्शन में 7 साल बाद कमबैक कर रहे करण
1998 में ‘कुछ कुछ होता है’ से बतौर निर्देशक डेब्यू करने वाले करण जौहर निर्देशक के तौर पर इंडस्ट्री में 25 साल पूरे कर चुके हैं। अब ‘रॉकी और रानी की प्रेम कहानी’ के जरिए करण 7 साल बाद फुल-लेंथ फीचर फिल्म का निर्देशन कर रहे हैं। बतौर डायरेक्टर उनकी आखिरी फीचर फिल्म ‘ए दिल है मुश्किल’ थी। हालांकि इस बाद उन्होंने 'घोस्ट स्टोरीज' और 'लस्ट स्टोरीज' जैसी एंथोलॉजी फिल्मों के एक-एक सेगमेंट भी डायरेक्ट किए हैं।